REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/265-13

28. jun 2013. godine

B e o g r a d

**Z A P I S N I K**

**31. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU,**

**ODRŽANE 28. JUNA 2013. GODINE**

Sednica je počela u 10,15 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Biljana Hasanović Korać, Maja Gojković, Neđo Jovanović, Mirna Kosanović, Srđan Spasojević, Pavle Markov, Branislav Mitrović (zamenik Ivana Jokovića) i Jasmina Obradović (zamenik Vladimira Cvijana).

Sednici nisu prisustvovali članovi Odbora: Dragan Nikolić, Katarina Rakić, Laslo Varga, Nenad Konstantinović, Slobodan Homen, Svetislava Bulajić, Milica Radović, Srđan Miković, niti njihovi zamenici.

Sednici su, kao poverenici predlagača akata, prisustvovali Jovan Ćosić, načelnik odeljenja, i Zlatko Petrović, viši savetnik u Ministarstvu pravde i državne uprave.

Na predlog predsednika Odbora usvojen je sledeći:

**D n e v n i r e d :**

1. Razmatranje amandmana podnetih na Predlog nacionalne strategije reforme pravosuđa za period 2013 - 2018. godine;

2. Razmatranje amandmana podnetog na Predlog nacionalne strategije za borbu protiv korupcije u Republici Srbiji za period 2013. do 2018. godine;

3. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 30. sednice Odbora.

**Prva tačka dnevnog reda: Razmatranje amandmana podnetih na Predlog nacionalne strategije reforme pravosuđa za period 2013 - 2018. godine;**

Odbor za pravosuđe, državnu upravu i lokalnu samoupravu je razmotrio amandmane koji su podneti na Predlog nacionalne strategije reforme pravosuđa za period 2013 - 2018. godine, koji je podnela Vlada.

Na osnovu čl. 156. stav 3. i 191. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog nacionalne strategije reforme pravosuđa za period 2013 - 2018. godine.

Odbor je odlučio da predloži Narodnoj skupštini da **prihvati** sledeće amandmane:

* na Glavu III i Glavu VII, koji je podnela narodni poslanik Elvira Kovač;
* na Glavu V, sa ispravkom, koji je podneo narodni poslanik Neđo Jovanović.

Odbor je odlučio da predloži Narodnoj skupštini da **odbije** sledeće amandmane:

* na Glavu V, koji je podneo narodni poslanik Arpad Fremond;
* na Glavu VI i Glavu VII, koji je podneo narodni poslanik Zoltan Pek;
* na Glavu VII, koji je podneo narodni poslanik Balint Pastor;
* na Glavu VII, koji je podneo narodni poslanik Laslo Varga.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda:** **Razmatranje amandmana podnetog na Predlog nacionalne strategije za borbu protiv korupcije u Republici Srbiji za period 2013. do 2018. godine;**

Odbor za pravosuđe, državnu upravu i lokalnu samoupravu je razmotrio amandman koji je podnet na Predlog nacionalne strategije za borbu protiv korupcije u Republici Srbiji za period od 2013. do 2018. godine, koji je podnela Vlada.

Na osnovu čl. 156. stav 3. i 191. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandman podnet na Predlog nacionalne strategije za borbu protiv korupcije u Republici Srbiji za period od 2013. do 2018. godine.

Odbor je odlučio da predloži Narodnoj skupštini da **prihvati** amandman:

* na Glavu V, koji je podneo narodni poslanik Petar Petrović.

Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda: R a z n o**

U okviru ove tačke dnevnog reda nije bilo pitanja ni predloga.

Sednica je završena u 10,30 časova.

Sednica je tonski snimana.

SEKRETAR PREDSEDNIK

Ljiljana Miletić Živković Petar Petrović